stanford-oval/wikipedia huggingface dataset:
סיימון סינג

| --- | --- |

 לידה:  19 בספטמבר 1964 (בן 60) ולינגטון, הממלכה המאוחדת 
 מדינה:  הממלכה המאוחדת 
 מקום לימודים:  קולג' עמנואל, אוניברסיטת קיימברידג', אימפריאל קולג', בית הספר ולינגטון 
 שפות היצירה:  אנגלית 
 סוגה:  מדע פופולרי 
 יצירות בולטות:  סודות ההצפנה, המפץ הגדול, הסודות המתמטיים של הסימפסונים, המשפט האחרון של פרמה, ריפוי או פיתוי 
 תקופת הפעילות:  מ-1990 
 בן או בת זוג:  Anita Anand 
 פרסים והוקרה:  IET Kelvin Lecture (2007)  Christopher Zeeman Medal for Communication of Mathematics (2022)  Leelavati Award (2010)  פרס קלווין (2008)  Science Writing Award  עמית הוועדה למחקר סקפטי  חבר במסדר האימפריה הבריטית 
 www.simonsingh.net
 
סיימון לאנה סינג (באנגלית: Simon Lehna Singh; נולד ב-19 בספטמבר 1964) הוא סופר מדע פופולרי בריטי בעל דוקטורט בפיזיקה, המתמחה בכתיבה על נושאים מתמטיים ומדעיים באופן נגיש לציבור הרחב.
סינג חיבר מספר ספרי מדע פופולרי כשהמפורסם מבניהם הוא "המשפט האחרון של פרמה" שאף היה רב מכר בישראל ובבריטניה. הוא גם הפיק סרטים דוקומנטריים ותוכניות טלוויזיה העוסקות גם הן במדע פופולרי.
סינג נאמן של המוזיאון הלאומי למדע ותעשייה (אנ') וגם שותף מייסד לתוכנית הסמכה למקבלי תואר ראשון באנגליה. בנוסף, סינג תומך של האגודה ההומניסטית הבריטית והקים את ארגון Good Thinking Society (אנ') שהוא מוסד ללא כוונת רווח שמעודד ספקנות מדעית.
ביוגרפיה > ראשית חייו והשכלה

הוריו של סינג היגרו מפנג'אב שבהודו לאנגליה בשנת 1950 והוא הצעיר מבין שלושה אחים (פירוש שם משפחתם בהינדית הוא אריה). הוא גדל בוולינגטון, סומרסט, למד בבית הספר ולינגטון ולאחר מכן בקולג' המלכותי של לונדון, שם הוא למד פיזיקה ואף היה פעיל באגודת הסטודנטים. בהמשך השלים תואר דוקטור בפיזיקת חלקיקים באוניברסיטת קיימברידג' תוך כדי שעבד ב-CERN שבז'נבה.
ביוגרפיה > קריירה

בשנת 1983 בעודו עובד ב-CERN, הוא לקח חלק בניסוי UA2 (אנ') שמטרתו העיקרית הייתה לגלות בוזוני W ו-Z. בשנת 1987 הוא לימד מדע בבית ספר בהודו.
בשנת 1990 סינג חזר לאנגליה והצטרף למחלקת ערוץ המדע של ה-BBC, שם היה מפיק ובמאי של תוכניות כמו: Tomorrow World (אנ') וHorizon שעסקו במדע.
בשנת 1996, סינג ביים את "המשפט האחרון של פרמה", שהיה פרק בסדרה Horizon, הפרק עסק בבעיה המתמטית המפורסמת שנודעה בשם המשפט האחרון של פרמה. בארצות הברית נקרא הסרט "ההוכחה", והוא היה מועמד לפרס אמי.
הסיפור על הבעיה המתמטית הידועה היה גם הנושא של ספרו הראשון, "המשפט האחרון של פרמה" שהיה הספר הראשון בנושא מתמטיקה שהגיע למקום הראשון ברשימת רבי המכר בבריטניה. בשנת 1997, החל סינג לעבוד על ספרו השני, "סודות ההצפנה" שסוקר את השפעתה הרבה של ההצפנה ופענוח הצפנים על ההיסטוריה האנושית.
בעקבות הספר הופקה סדרה בת חמישה פרקים בשם "המדע של הסודיות" עבור ערוץ 4 הבריטי. הסיפורים בסדרה נעו מהצופן שחתם את גורלה של מרי מלכת הסקוטים, עד למברק צימרמן ששינה את מהלך מלחמת העולם הראשונה והיה גורם מרכזי להצטרפות ארצות הברית למלחמה. תוכניות אחרות דנו כיצד שני גאונים בני המאה ה-19 התחרו כדי לפענח את ההירוגליפים המצריים, וכיצד קידוד מודרני יכול ליצור פרטיות ברשת. אחרי שני ספרים אלו, הוציא סינג ספר בשם "המפץ הגדול" אשר יצא לאור באנגליה באוקטובר 2004. הספר עוסק בהיסטוריה של היקום. הספר נכתב בסגנונו הייחודי, על ידי מעקב אחר הסיפורים הלא שגרתיים של האנשים שגילו את סודות היקום.
בחודש יוני 2003 קיבל סינג תואר MBE – חבר מסדר האימפריה הבריטית, עבור שירותיו למדע, טכנולוגיה והנדסה בחינוך ומדעי התקשורת. באותה שנה קיבל תואר כבוד מאוניברסיטת לוגבוראו, ובשנת 2005 קיבל תואר כבוד במתמטיקה מאוניברסיטת סאות'האמפטון. כיום הוא פעיל בעיקר בתוכניות רדיו וטלוויזיה.
ביוגרפיה > חיים אישיים

סינג נישא לעיתונאית ואשת התקשורת אניטה אנאנד בשנת 2007. לזוג נולדו שני בנים והם מתגוררים בלונדון.
ספריו שראו אור בעברית

סיימון סינג, המשפט האחרון של פרמה: סיפור החידה המתמטית ששיגעה את המוחות המבריקים ביותר בעולם במשך 358 שנים, תרגם עודד שכטר, הוצאת משכל, 2000
סיימון סינג, סודות ההצפנה: תולדות המצפינים והמפענחים ממצרים העתיקה ועד פיזיקת הקוואנטים, תרגם זוהר בר-אור, הוצאת משכל, 2003
סיימון סינג, המפץ הגדול: התגלית המדעית החשובה ביותר בכל הזמנים, תרגמה דפנה לוי, הוצאת ספרי עליית הגג, 2007
סיימון סינג ואדזארד ארנסט, ריפוי או פיתוי: רפואה אלטרנטיבית במבחן, הוצאת ידיעות אחרונות, 2009
סיימון סינג, הסודות המתמטיים של הסימפסונים, תרגם חיים שמואלי, הוצאת ספרי עליית הגג, 2018
הערות שוליים

↑  Patrons, Humanists UK
| --- | --- |
בקרת זהויות :  NLI: 987007504371805171  PLWABN: 9810596604505606  BIBSYS: 97024084  BNE: XX1300696  BnF: cb133239670 (data)  CANTIC: a1086006x  CiNii: DA12839746  GND: 118179683  ISNI: 0000 0001 1475 0871  LCCN: n97052515  LNB: 000097770  NDL: 00798626  NKC: jn20010310225  NLA: 35592664  NLG: 79690  NLK: KAC200306095  NTA: 170695301  RERO: 02-A003835058  SUDOC: 03560266X  Trove: 1007404  VIAF: 73996990   WorldCat (עם VIAF): 73996990
סרז' ברדוגו

| --- | --- |
אין תמונה חופשית
 לידה:  1938 (בן 87 בערך) מקנס, מרוקו 
 מדינה:  מרוקו 
 פרסים והוקרה:  המסדר המלכותי אל-עלאווי 
 
שלמה "סרז' " ברדוגו, (בערבית: سيرج بيرديغو, נולד ב-1938), הוא נשיא קהילת יהודי מרוקו. בשנות השמונים כיהן כשר התיירות של מרוקו, תפקיד בעל חשיבות במדינה הנשענת רבות על תיירות. היה היהודי היחידי במדינות ערב באותה עת, והיהודי השני במרוקו המכהן בתפקיד שר (הראשון היה לאון בן זקן, שר הדואר ב-1956).
הוא מכהן כנשיא קהילת יהודי מרוקו מאז 1988, במקביל להיותו נשיא קהילת יהודי קזבלנקה, ועם עבר של איש ציבור ושר התיירות מכהן משנת 2006 גם כשגרירו האישי של המלך מוחמד השישי. פעילותו העיקרית מתרכזת בקידום ענייניה של מרוקו בקפיטול. מרוקו נשענת על הלובי היהודי, וסרז' ברדוגו כנציג המלך מוחמד השישי נהנה מתמיכה רחבה.
יוזמה נוספת של סרז' ברדוגו היא ניסיון להביא להכרה במלך מרוקו מוחמד החמישי (סבו של המלך הנוכחי) כחסיד אומות העולם, כהערכה על פועלו בהצלת יהודי מרוקו בזמן השואה. לגרסה זו יש מתנגדים. ישנה מחלוקת האם אכן ניתן לתאר את המלך כמגן היהודים בזמן המלחמה; בעוד שהוא התנגד באופן הצהרתי לצעדים אנטי-יהודיים מצד משטר וישי, הוא עצמו חתם על הצווים שהכניסו אותם לתוקף. באשר לסוגיית חסיד אומות העולם אנשי יד ושם קבעו כי המלך מוחמד החמישי אינו עומד בקריטוריונים של "פנייה רשמית של הנאצים להסגרת היהודים", וכי המלך לא "העמיד עצמו בסכנת חיים". לטענת ברדוגו, המלך הציל חיים רבים ואף קיבל משלחת יהודים בעת המלחמה והבטיח להם את חסותו על הקהילה היהודית במרוקו.
למרות התנגדויות בקהילה היהודית, סרז' ברדוגו מכהן כנשיא הקהילה שנים ארוכות ובניגוד לתקנון הקהילה.
הערות שוליים

↑  יצחק ברדוגו-שלמה (סרז') ברדוגו, אתר loebtree.com לשושלת המשפחתית
1 2 3  אנשים טובים באמצע הדרך: סרז' ברדוגו, TheMarker Café, פורסם ב-12 בינואר 2008
↑  אחמד אל אמרואי, אישה יהודייה במרוקו בריב על הסקרים, אתר אלג'זירה, 7 בספטמבר 2007
↑  המלך המרוקני ממנה דמות יהודית לשגריר כללי, אתר "הקונגרס היהודי האירופי", 21 במרץ 2006
↑  מאמרים, המלך שהציל את יהודי מרוקו, באתר News1 מחלקה ראשונה, 2 במרץ 2008
| --- | --- |
בקרת זהויות :  NLI: 987007352023905171  ISNI: 0000 0000 4493 5888  LCCN: no2003028059  SUDOC: 072297662  VIAF: 76000368   WorldCat (עם VIAF): 76000368 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ניבול פה

בקריקטורות ובקומיקס נהוג לעיתים לתאר ניבולי פה באמצעות תווים אקראיים ואיורים בעלי קונוטציה שלילית.
ניבול פה הוא דיבור בשפה שאינה ראויה, על נושאים שעל פי כללי הנימוס הצִנעה יפה להם, ובפרט איברים מוצנעים שבגוף האדם ומעשים מוצנעים, כגון יחסי מין. לעיתים שאלת היותו של ביטוי ניבול פה נבחנת על-פי הקשרו. שימוש בקללות נחשב אף הוא לניבול פה, אך לעיתים ניבולי פה רבים מסווגים וקרויים בלשון העם "קללות". לעיתים ביטויים שנחשבים גסים מקבלים משמעות מטפורית או אלגורית, ויוצאים מההקשר של ניבול פה.
בתנ"ך

הביטוי המקראי לניבול פה הוא "מחרף ומגדף" (תהלים, מ"ד, י"ז). ביטוי זה שימש רבות בספרות התנאית והתלמודית.
בתנ"ך ניתן למצוא מספר ביטויים שהם בגדר של ניבול פה. אחד הידועים שבהם הוא דבריו החריפים של שאול לבנו יהונתן ואמירתו ”בֶּן-נַעֲוַת הַמַּרְדּוּת, הֲלוֹא יָדַעְתִּי, כִּי-בֹחֵר אַתָּה לְבֶן-יִשַׁי, לְבָשְׁתְּךָ, וּלְבֹשֶׁת עֶרְוַת אִמֶּךָ” (שמואל א', כ', ל).
בשירת דבורה מסופר כי אם סיסרא מנחמת עצמה על העיכוב של סיסרא, בכך שסיסרא ואנשיו מחלקים ביניהם את נשות האויבים שמכונות בלשון גסה רחם: ”הֲלֹא יִמְצְאוּ יְחַלְּקוּ שָׁלָל, רַחַם רַחֲמָתַיִם לְרֹאשׁ גֶּבֶר...” (שופטים ה', ל).
לעיתים שוּנָה הביטוי כדי שלא ייחשב גס; למשל הביטוי "הנשים תשגלנה" כאשר בקרי יש לקרוא "תשכבנה", (ירמיהו י"ג, טז, זכריה י"ד, ב). שינוי הביטוי מופיע גם בפסוק ”שְׂאִי עֵינַיִךְ עַל-שְׁפָיִם וּרְאִי, אֵיפֹה לֹא שגלת (שֻׁכַּבְתְּ)...” (ירמיהו ג' ב).
הפירוש הנפוץ לביטוי שהציעו לרחבעם הילדים אשר גדלו אתו, ”קָטָנִּי עָבָה מִמָּתְנֵי אָבִי” (מלכים א י"ב, י), הוא "אצבעי הקטנה עבה ממתני אבי", אך יש המפרשים את המילה "קָטָנִּי" כמתייחסת לאיבר המין הגברי. רחבעם נמנע מלומר ביטוי זה.
יחס חז"ל לניבול פה

יחסם השלילי של חז"ל לניבול פה מודגש בדיון במסכת שבת, שבו נאמר:
בעון נבלות פה צרות רבות וגזירות קשות מתחדשות, ובחורי שונאי ישראל מתים, יתומים ואלמנות צועקין ואינן נענין.
אמר רב חנן בר רבא הכל יודעין כלה למה נכנסה לחופה אלא כל המנבל פיו אפילו חותמין עליו גזר דין של שבעים שנה לטובה הופכין עליו לרעה. אמר רבה בר שילא אמר רב חסדא: כל המנבל את פיו מעמיקין לו גיהנום.
וכן
אמר ר' יהושע בן לוי: לעולם אל יוציא אדם דבר מגונה מפיו...
מהפסוק "והיה מחניך קדוש ולא יראה בך ערוות דבר" דרשו בויקרא רבה שיש להימנע גם מ"ערוות דיבור", היא ניבול פה. הרמח"ל מצטט מאמר זה, ומציין שאיסור ניבול פה הוא סעיף של איסור זנות. "שניבול פה הוא ערוותו של הדיבור ממש, ומשום זנות הוא שנאסר ככל שאר ענייני הזנות".
בספר מוסר אביך כותב הראי"ה שיש איסור ניבול פה לא רק בנושאים של איסורי העריות, אלא גם במידות. לדבריו אסור לאדם לדבר דיבורים שיש בהם "ניבול פה של גאוה".
ניבול פה באמצעי התקשורת

תחנות רדיו אחדות בישראל נהגו לצנזר שירים שבהם הופיעו מילים של ניבול פה - לא להשמיע כלל שירים אלה, או להשמיעם תוך מחיקת המילה הגסה. באמצעי התקשורת האמריקנית מקובל להשמיע צפצוף, במקום מילה גסה, שנאמרת על ידי מרואיין.
ניסיון לצנזר ניבול פה, גלוי או מרומז, באמצעי התקשורת האלקטרוניים, מעלה את השאלה האם גם ניבול פה ראוי להגנה בשם חופש הביטוי. במקרה שהובא לדיון בפני בג"ץ, הביע השופט מישאל חשין את דעתו בעניין זה:
דומה עליי, למשל, כי ביטויים של גסות רוח, ביטויים וולגאריים, ניבול פה, קללות ועוד כיוצא באלה דברים רעים היוצאים מפיו של אדם, לא יזכו מעשה-מוכני בהגנה שמקנה חופש הדיבור והביטוי, ושומה יהיה עלינו לשקול אם ראויים הם להגנה בהקשר שבו הם באים. כך, למשל, דין ביטויים שיבואו בתוך טקסט ספרותי או בהיותם חלק מביקורת על הרשויות, לא בהכרח יחול על אותם ביטויים אם יעמדו לעצמם, או אם יהיו, למשל, חלק מפרסומת מסחרית.
אל מול גישתו המסויגת של השופט חשין, בולט וידאו קליפ שמקורו בתוכנית הריאליטי "Being Bobby Brown", ששודרה בארצות הברית בחצי השני של שנת 2005, ועסקה בחייהם של הזמר האמריקאי בובי בראון, ואשתו באותה עת, הזמרת ויטני יוסטון. באחד הוויכוחים ביניהם הגיבה יוסטון במילים "Kiss my ass" (שק לי בתחת). קטע זה בדבריה הפך לווידאו קליפ ששודר פעמים רבות בתוכנית הבידור "The Soup", שאף הכתירה אותו כ"קליפ השנה" לשנת 2005.
הקשר תרבותי

ניבול פה הוא בעל הקשר תרבותי וחברתי מובהק. ביטויים שנחשבים בחברה מסוימות כשגרתיים עלולים להחשב כניבול פה בחברה אחרת. לדוגמה חלק מהביטויים שיחשבו בחברה הדתית או החרדית לניבול פה, יחשבו בחברה חילונית לביטויים סתמיים. ביטויים שנחשבים לחלק מההווי הצבאי בצה"ל, עלולים להחשב כניבול פה בחברה האזרחית.
ניבולי הפה בשפות שונות, קשורות קשר הדוק לתרבות של דוברי השפה. ביידיש, למשל, ניתן להבחין כי ניבולי הפה הם ביטויים ציוריים ושנונים מאוד, עם הרבה מאוד הומור. להלן מספר דוגמאות:
"גיי קאקן אופן ים" - לך תחרבן בים
"קוש מיר ווי די ײִדן האָבן גערוט" - שק לי במקום בו חנו היהודים - רמז דק לפסוק ”וַיִּסְעוּ מִמַּקְהֵלֹת וַיַּחֲנוּ בְּתָחַת” (ספר במדבר, פרק ל"ג, פסוק כ"ו).
"זאָלן דיר וואקסן בוריקעס פון פופיק און זאָלסט פישן מיט בארשט" - שיצמח לך סלק מהפופיק ושתשתין בורשט.
בערבית ניתן לראות ביטויים חריפים הקשורים לאיברי המין, כגון "כוס אמק" (כוס = פות, אמק = אמא שלך), אך גם ביטויים משעשעים בחרוזים (טאוויל והביל - גבוה וטיפש).
בשפה הרוסית קיים מגוון רחב של ניבולי פה, חלקם בעלי הקשר חזק לאיברי המין. קטגוריה שלמה של ניבולי פה גסים במיוחד, הקיימים לא רק ברוסית אלא גם במספר שפות סלאביות, נקראת "מאט" (мат) (רו').
עגה

חלק נכבד מהדיבורים שהם בגדר ניבול פה כולל מילות סלנג וביטויי סלנג. ביטויים רבים משמשות מילים העוסקות באיברים המוצנעים כדי לסמן תארים, מצבים, או דמויות, גם בהקשר לא מיני. לדוגמה: "יש לו ביצים", "קפוץ לי", "מעניין את התחת שלי", "שק לי בתחת", "שמוק", "זין" וכדומה.
המניעים מאחרי ניבול פה

אחד המניעים החזקים העומדים מאחרי ניבול פה הוא רצון להשפיל ולזלזל במושא ניבול הפה. דבר זה רווח במיוחד כאשר ישנם יחסי מרות כמו למשל בתחומי הצבא, שם ישנה "התמחות מיוחדת" במילים בוטות וגסות, ומפקדים (במיוחד בדרגים הנמוכים) משתמשים כדבר שבשגרה בניבול פה כדי לגעור בפיקודים על רשלנות וזלזול, כמו בביטויים "נמושות", "קוקסינלים", "מה שעשיתם היה זריקת זין", או "נרדמתם בהרצאה כמו נבלות סרוחות, לופתי עכוז שכמותכם". האפקט הפסיכולוגי של הטחת מילים בוטות וגסות, מסייע למפקד להטיל את מרותו על החיילים. בדומה השימוש בניבול פה יכול להיות בין יריבים, שאין ביניהם יחסי מרות, ונועד במטרה להעצים איום כלפי הזולת ולסמן לו שהמאיים הנעזר בניבול פה, הוא מסוכן ואין להקל ראש באיומיו. לעיתים השימוש בניבול פה נעשה במטרה לבטא ולהחצין כעס, או להפגין סלידה נפשית ומאיסה מאדם, תנועה או תופעה.
מניע אחר, הוא רצון לפרוק משמעת ועול חברתי וסדר תרבותי מעיק. דבר שרווח במיוחד אצל ילדים קטנים וצעירים מתבגרים. האדם זורק לחלל האוויר "מילים אסורות", ובכך הוא מפגין את עצמאותו והחופש שלו, ומראה שהוא לא הולך ככבשה בעדר, בכך שהוא "שם פס" על כללי הנימוס הרווחים. אחד הביטויים הגסים הרווחים בהקשר זה בעברית הוא "על הזין שלי" שמשמעותו שהאדם מתייחס באדישות לסדר חברתי או לחוק מחייב, או איזו חובה שמנסים להטיל עליו. סיבה דומה יכולה להיות רצון להפגין "קוליות" וכושר מנהיגות. האדם נוטל לעצמו חירות לומר דברים שנחשבים נועזים, ומסמן לאחרים שהוא מנהיג חסר פחד, שמוכן להתעמת עם גורמים מסוכנים, ולכן כדאי ללכת אחריו.
מניע נוסף לניבול פה, יכול להיות ניסיון סימון שלאדם קיימת מוכנות מינית לקראת הזולת, והוא רומז על כך ומעורר את תשומת לבו של הזולת, באמצעות אמירה חורגת ומרמזת שלא מקובל לומר אותה בפגישת נימוסין שגרתית. כך למשל צעירה שחושקת בגבר, עשויה לשאול אותו אם היא כוסית בעיניו, ולבדוק האם היא נחשבת בעיניו למושא מיני. בזמן קיום יחסי מין יש המשתמשים באמירות של ניבול פה, אבל במצב כזה מטרתן של אמירות אלו, היא בדרך כלל לעורר ולחזק את החשק המיני.
חריגה מכללי הנימוס

פסקי דין נכתבים בדרך כלל תוך הקפדה על לשון נקייה, אך לעיתים השופט חורג מכך. בפסק דין שבו קבע השופט כי כלל לא היה מקום להגשת כתב אישום, הוסיף ואמר כי מדובר בבלון: "שכל מה שיש בו באותו בלון, זה מעט אוויר חם ותו לא. אוויר זה שמילא את הבלון והגביהו אל על לשמחת הצופים ולהשתאותם, השתחרר בסופו של דבר ויצא בנפיחה יגעה, שלא זו בלבד שלא נשמעה כלל לאוזניהם הכרויות של הצופים, אלא שלא הניבה אפילו במעט ריח רע לרפואה". בערעור על פסק דין זה שללה השופטת דבורה ברלינר את השימוש באמירה זו, וציינה "זוהי אמירה בוטה וקשה במיוחד". שותפתה לפסק הדין, השופטת י' שטופמן, עסקה אך ורק באמירה זו וציינה "אכן, אין הצדקה לכך שעולם הדימויים העשיר של בית משפט קמא יעסיק את ערכאת הערעור, שהרי, איש איש וסגנונו, איש איש ודימויו. יחד עם זאת, לא אוכל להימנע מלהעיר כי זכאים המתדיינים כולם, תובעים ונאשמים כאחד, גם אלה שטענותיהם נדחות על ידי בית משפט, כי בית המשפט ינהג בהם בכבוד ובנימוס, ומוטב היה לו לבית משפט קמא להימנע מאותה הערה בוטה ומיותרת לחלוטין".
ב-8 ביולי 2008 עוררה שרת החינוך, יולי תמיר, סערה כאשר במהלך ישיבה של ועדת החינוך של הכנסת אמרה שהיא "מנקה את הזבל והחרא" של קודמיה. כעבור שעות אחדות התנצלה תמיר על שהשתמשה ב"ביטוי לא פרלמנטרי".
דבריו של יצחק לאור, במדור "תרבות וספרות" של "הארץ", שבהם כינה את גרשם שלום "שמוק אקדמי", ספגו גל רחב של ביקורת, שהופנתה כלפי לאור וכלפי עורך המדור, בני ציפר. עם זאת, כאשר במועד מוקדם יותר השתמש לאור באותו עיתון במילה "שמוק" לתיאור הפילוסוף הנאצי מרטין היידגר, איש לא מחה על כך. אלי אשד העיר על כך: "כאן כנראה הייתה הסכמה כללית של הקוראים עם לאור בעניין היותו של הנאצי היידגר 'שמוק'."
בתרבות

בתוכנית הבידור "הקומדי סטור" היה מערכון שבו ניצב דוכן קללות ששם היה מוכר (צביקה הדר) שמכר קללות לכל סוגי האנשים.
ראו גם

כינויי גנאי בשיח הפוליטי בישראל
לשון נקייה
הערות שוליים

↑  מוזכר באתר האקדמיה ללשון העברית, ערך שמות האצבעות, הערה 1.
↑  ויקרא רבה כד,ז
↑  מסילת ישרים פרק י"א
↑  מוסר אביך פרק ג, סעיף ד
↑  Whitney Houston's "KISS MY ASS!"
↑  עפ 70643/01 מדינת ישראל נ' אביגדור קהלני, ניתן ב-25.10.01
↑  מורן זליקוביץ', תמיר: מצטערת שהשתמשתי בביטוי לא פרלמנטרי, באתר ynet, 8 ביולי 2008
↑  יצחק לאור, משני עברי הים, באתר הארץ, 20 באוקטובר 2008
↑  יצחק לאור, שם אירופה, כאן עוד (כבר) לא, באתר הארץ, 25 באפריל 2007
↑  אלי אשד, שני גאונים בעולם מחשיך: על ההתכתבות בין גרשום שלום וולטר בנימין, באתר "רשימות"
| --- | --- |
בקרת זהויות :  NLI: 987007551006905171  GND: 4077490-9  LCCN: sh85131024
Snooze

"Snooze" הוא שיר של הזמרת-יוצרת האמריקאית סיזה, מתוך אלבום האולפן השני שלה, SOS (2022). הוא נשלח לרדיו הקצבי העכשווי והרדיו האורבני העכשווי כסינגל השישי מתוך האלבום ב-25 באפריל 2023. סיזה כתבה את השיר עם המפיקים בייביפייס, דה רסקלס (לאון תומאס השלישי וקריסטופר רידיק-טיינס) ו-BLK. השיר הגיע בשיאו למקום השביעי בבילבורד הוט 100, והיה לשיר השמיני של סיזה שהגיע לעשירייה הפותחת במצעד (והחמישי מתוך SOS). הגרסה האקוסטית של השיר בהשתתפות הזמר הקנדי ג'סטין ביבר, המככב בווידאו קליפ הרשמי של השיר המקורי, יצאה לאור ב-15 בספטמבר 2023.
רקע

סיזה הוציאה לאור את אלבום האולפן הראשון שלה, Ctrl, ב-2017. זהו אלבום R&B העוסק בנושאים כמו שברון לב, והוא זכה להערכה רחבה על השירה של סיזה וסגנונו המוזיקלי, וכן על השפעתו הרגשית ואופיה של הכתיבה בו. האלבום הביא את סיזה להצלחה במיינסטרים, והמבקרים ייחסו לו את ביסוס מעמדה כדמות מרכזית במוזיקת הפופ וה-R&B העכשווי אשר פורצת את גבולות ז'אנר ה-R&B. לכן, אלבום האולפן הבא שלה זכה לציפייה רבה, והיא רמזה על צאתו כבר באוגוסט 2019, במהלך ראיון עם די ג'יי קרווין פרוסט.
מאפריל עד מאי 2022, סיזה הצהירה בכלי התקשורת כי היא סיימה לעבוד על האלבום בהוואי ואמרה כי הוא עתיד לצאת בקרוב. מתוך רצון להתנסות בז'אנרים שעדיין לא שילבה בדיסקוגרפיה שלה, ראתה בעיני רוחה כי על האלבום לשלב סגנונות מוזיקליים שונים, או במילותיה, "קצת מהכל", מלבד ה-R&B ה"מסורתי" שהיה מרכיב יסוד ביצירות העבר שלה. לרצועות רבות היה צליל של בלדה, רך או לבבי.
הוצאה וקבלה

במהלך ראיון לבילבורד שפורסם בנובמבר 2022, סיזה חשפה את שם האלבום, וכן הצהירה כי הוא עתיד לצאת בחודש הבא. ב-5 בדצמבר, פרסמה את רשימת הרצועות של האלבום בטוויטר. מתוך 23 שירים, "Snooze" מופיע כרצועה השמינית. האלבום יצא לאור כארבעה ימים לאחר מכן.
"Snooze" נכנס למקום ה-46 באוסטרליה, ה-36 בקנדה וה-29 בארצות הברית, בהתאמה. הוא הגיע בשיאו למקום השלישי במצעד שירי ה-R&B/היפ-הופ של בילבורד. לאחר מספר חודשים. השיר הפך ללהיט ונכנס למצעדים במדינות נוספות. באוגוסט 2023, זכה השיר בתואר הפלטינה הכפולה מטעם איגוד תעשיית ההקלטות האמריקאי על מעל ל-2 מיליון עותקים. מאוחר יותר באותו חודש, מיני-אלבום המאגד ארבע גרסאות של השיר, המכיל גרסה מואצת של השיר, יצא לאור להורדה דיגיטלית ולפלטפורמות הסטרימינג. גרסה אקוסטית לשיר בהשתתפות הזמר הקנדי ג'סטין ביבר יצאה לאור ב-15 בספטמבר 2023.
הוצאה וקבלה > רשימות ודירוגים

| ארגון | רשימה | מיקום | מקור |
| --- | --- | --- | --- |
| בילבורד | 100 השירים הטובים ביותר של 2023: בחירות הצוות | 22 |  |
הצלחה מסחרית

"Snooze" שבר את שיא השיר שבילה את הזמן הארוך ביותר בצמרת מצעד שירי ה-R&B/היפ-היפ איירפליי של בילבורד לאחר שבילה 37 שבועות במקום הראשון.
וידאו קליפ

כדי לקדם את פרסומו של הווידאו קליפ, סיזה פרסמה צילומי מאחורי הקלעים של הקליפ לאינסטגרם שלה ב-12 באוגוסט 2023. הקליפ הוקרן בבכורה ב-25 באוגוסט 2023 בערוץ היוטיוב של סיזה. את הקליפ ביימו סיזה עצמה וברדלי קאדלר. הוא כולל הופעות קמע של השחקנים יאנג מאזינו ווודי מקליין, והמוזיקאים ג'סטין ביבר ובני בלנקו, אשר כולם משחקים את מושאי האהבה של סיזה.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס הווידאו קליפים של MTV | 11 בספטמבר 2024 | קליפ השנה | מועמדות |  |
| פרס הווידאו קליפים של MTV | 11 בספטמבר 2024 | ה-R&B הטוב ביותר | זכייה |  |
מיקומי שיא

|   ‏‏‏  מצעדים ודירוגים (2022–2023)> מדינה |   ‏‏‏  מצעדים ודירוגים (2022–2023)> מצעד |   ‏‏‏  מצעדים ודירוגים (2022–2023)> מיקום שיא |   ‏‏‏  מצעדים ודירוגים (2022–2023)>  |
| --- | --- | --- | --- |
|  עולמי | בילבורד גלובל 200 | 6 |  |
|  עולמי | בילבורד גלובל ללא ארצות הברית | 22 |  |
|  אוסטרליה | מצעד הסינגלים האוסטרלי | 45 |  |
|  אירלנד | מצעד הסינגלים האירי | 29 |  |
|  ארצות הברית | בילבורד הוט 100 | 2 |  |
|  ארצות הברית | מצעד שירי הסטרימינג | 4 |  |
|  ארצות הברית | מצעד שירי הרדיו | 1 |  |
|  ארצות הברית | דאנס/מיקס שואו אירפליי | 39 |  |
|  ארצות הברית | מצעד שירי ה-R&B/היפ הופ | 2 |  |
|  ארצות הברית | מצעד 40 שירי המיינסטרים | 4 |  |
|  ארצות הברית | מצעד השירים הקצביים | 1 |  |
|  ארצות הברית | מצעד הפופ איירפליי | 2 |  |
|  הממלכה המאוחדת | מצעד הסינגלים הבריטי | 36 |  |
|  ניו זילנד | המצעד הניו זילנדי הרשמי | 5 |  |
|  סינגפור | RIAS | 14 |  |
|  פורטוגל | מצעד הסינגלים הפורטוגזי | 104 |  |
|  קנדה | קנדה הוט 100 | 11 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 31 |  |
|  עולמי | בילבורד גלובל ללא ארצות הברית | 119 |  |
|  ארצות הברית | בילבורד הוט 100 | 9 |  |
|  ארצות הברית | מצעד שירי הסטרימינג | 8 |  |
|  ארצות הברית | מצעד שירי הרדיו | 13 |  |
|  ארצות הברית | מצעד הפופ איירפליי | 14 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 25 |  |
|  עולמי | בילבורד גלובל ללא ארצות הברית | 96 |  |
|  ארצות הברית | בילבורד הוט 100 | 20 |  |
|  ארצות הברית | מצעד שירי הסטרימינג | 18 |  |
|  ארצות הברית | מצעד שירי הרדיו | 11 |  |
|  ארצות הברית | מצעד הפופ איירפליי | 43 |  |
|  ארצות הברית | מצעד שירי ה-R&B/היפ-הופ | 6 |  |
|  ארצות הברית | מצעד שירי ה-R&B/היפ-הופ – איירפליי | 1 |  |
|  ארצות הברית | מצעד שירי ה-R&B/היפ-הופ – דיגיטלי | 25 |  |
|  ארצות הברית | מצעד שירי ה-R&B/היפ-הופ – סטרימינג | 5 |  |
|  ארצות הברית | מצעד שירי ה-R&B | 3 |  |
|  ארצות הברית | מצעד השירים הקצביים | 42 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 3× פלטינה | 210,000 |
| ארצות הברית (RIAA) | 8× פלטינה | 8,000,000 |
| ברזיל (Pro-Música Brasil) | 3× פלטינה | 120,000 |
| דנמרק (IFPI Denmark) | זהב | 45,000 |
| הממלכה המאוחדת (BPI) | פלטינה | 600,000 |
| ניו זילנד (Recorded Music NZ) | 3× פלטינה | 90,000 |
| פורטוגל (AFP) | פלטינה | 10,000 |
| צרפת (SNEP) | זהב | 100,000 |
| קנדה (Music Canada) | 4× פלטינה | 320,000 |
| שוודיה (GLF) | זהב | 40,000 |
| שווייץ (IFPI Switzerland) | זהב | 10,000 |
סיכום
| בכל העולם | — | 9,545,000 |
ביאורים

↑  ניתן על נתוני סטרימינג בלבד.
↑  התואר הוענק לגרסה האקוסטית של השיר.
מירה מוראטי

| --- | --- |
אין תמונה חופשית
 לידה:  16 בדצמבר 1988 (בת 36) ולורה, אלבניה 
 מדינה:  אלבניה 
 השכלה:  Thayer School of Engineering (2012)  דארטמות' קולג'  ארגון הקולג'ים הבין-לאומיים 
 מעסיק:  OpenAI, Leap Motion.Inc, טסלה מוטורס, OpenAI, גולדמן זקס, Zodiac Aerospace (United States) 
 פרסים והוקרה:  תואר אקדמי לשם כבוד (2024) 
 
מירה מוראטי (באנגלית: Mira Murati; נולדה ב-16 בדצמבר 1988) היא מהנדסת ומנהלת עסקים אמריקאית, ילידת אלבניה. מוראטי שימשה בין היתר כמנהלת הטכנולוגיה הראשית של OpenAI, חברת מחקר הבינה המלאכותית המפתחת את ChatGPT ומוצרי בינה מלאכותית. ב-17 בנובמבר 2023, מונתה למנכ"לית זמנית של החברה. כעבור כמה ימים היא הוחלפה בתפקיד זה על ידי אמט שיר, עד שלבסוף הוחזר סם אלטמן לתפקידו. לאחר רצף האירועים, שבה מוראטי לתפקידה כ-CTO של החברה. בספטמבר 2024 עזבה את OpenAI.
ראשית חייה וחינוך

מוראטי נולדה ב-16 בדצמבר 1988 בוולורה, אלבניה. בגיל 16 עברה לבית ספר Pearson United World College of the Pacific בונקובר קנדה וסיימה את לימודיה ב-2005.
בשנת 2012 סיימה תואר ראשון בבית הספר להנדסה תאיר בדארטמות' קולג' בהנדסת מכונות.
קריירה

בשנת 2011 החלה מוראטי את דרכה כמתמחה בגולדמן זקס, ובשנת 2012 עד 2013 עבדה ב-Zodiac Aerospace.
לאחר מכן עבדה שלוש שנים בטסלה לפני שהצטרפה למג'יק ליפ.
בשנת 2018 הצטרפה ל-OpenAI, ובשלב מסוים הפכה למנהלת הטכנולוגיה הראשית שלה, שם היא מובילה את עבודת החברה על ChatGPT,‏ DALL-E ו-Codex. תחומי האחריות שלה כוללים פיקוח על צוותי המחקר, המוצר והבטיחות של החברה.
בספטמבר 2024 הודיעה מוראטי כי היא עוזבת את OpenAI.
היא תומכת ברגולציה של AI.
ראו גם

סם אלטמן
אתיקה של בינה מלאכותית
| OpenAI |
| --- | --- | --- |
| מוצרים | ChatGPT ‏• DALL-E ‏• GitHub Copilot • OpenAI Five (אנ') • טריטון (אנ') • Sora |  |
| מודלים | GPT (GPT-3, GPT-4, GPT-4o)‏ • OpenAI Codex |  |
| אנשים | סם אלטמן • איליה סוצקבר • גרג ברוקמן • וויצ'ך זרמבה • מירה מוראטי |  |
| מוצרים קשורים | בינג • Auto-GPT |  |